Turussa liikunta osa hyvinvointistrategiaa - Suomen liikunta ja urheilu
Suomen liikunta ja urheilu18/04
PääkirjoitusUutisetJäsenjärjestöilleUrheiluseuroilleHuippu-urheiluLiikuntapolitiikka
Turussa liikunta osa hyvinvointistrategiaaProfessori Pentti Vartia: Globalisaation tuomat muutokset täytyy hyväksyäSeurat tilanneet jo 367 000 LumilyhtyäGramex-sopimus voimaan 1.1.2005Liikuntajärjestöjen tulosohjausta tulossa lausuntokierrokselleEuroopan rahapelipolitiikka puhutti urheiluministereitä Haagissa
Kansainväliset asiatMediauutisetJärjestöt toimivatTapahtumatTyöpaikat ja koulutusIlmoitukset
Turussa liikunta osa hyvinvointistrategiaa
Turussa asukkaita aktivoidaan mukaan liikkumaan. Seurat ovat tärkeässä osassa syrjäytymistä ehkäisevässä työssä."Turun kaupunki tukee pohditusti ja aktivoivalla tavalla asukkaidensa liikuntaa osana kaupungin omaa hyvinvointistrategiaa. Esimerkiksi erityistukea tarvitsevat lapset olisivat laadukkaan liikuntatoiminnan avulla tuettavissa itsetunnoltaan siten, että he pärjäisivät yhteiskunnassa syrjäytymättä", osastopäällikkö Minna Lainio Turun liikuntapalveluista toteaa.Kuntien lisäksi myös liikuntaseurat voisivat laajentaa perinteistä toimintaansa ja järjestää erityistä tukea tarvitsevien lasten liikuntapalveluja. Hyöty tästä vastuunotosta palaa takaisin seurojen piiriin takaisin kun syrjäytyneiden määrä vahenee."Silloin voidaan yhteiskunnan voimavaroja siirtää korjaavasta työstä ennaltaehkäisevään työhön, esimerkiksi liikuntaseurojen toiminnan tukemiseen", sanoo Minna Lainio.Turussa seurat ovat aktiivisesti syrjäytymistä ehkäisevässä työssä mukana.
Monen sektorin etu sama Turussa 1990-luvulla toiminut, seitsenvuotinen Liike 2000 projekti etsi hallintokuntia yhdistäviä toimintatapoja."Kodinhoitaja, joka tapaa työssään erittäin huonokuntoisia kotona asuvia henkilöitä, voi esimerkiksi ohjata asukkaita terveysviraston fysioterapeuttien ohjaamaan kuntosaliryhmään alaraajojen lihasvoiman lisäämiseksi. Näin vahvistetaan kotona selviytymistä mahdollisimman pitkään", Minna Lainio kertoo.Päiväkodeissa on koulutettu kymmeniä lastentarhaopettajia SUH:n koulutuksilla päteviksi uimaopettajiksi niin, että koulutus oli osa heidän työaikaansa. Nyt nämä opettajat vievät kaikki esikouluikäiset itse uimahalleihin ja opettavat uintia heille osana päivähoidon opetussuunnitelmaa.Iäkkäiden liikuntaa helpottamaan on perustettu "penkki-lenkki"- reittejä. Kaupungin tekninen sektori on asentanut kävelyreiteille lyhyiden välimatkojen päähän levähdyspenkit.Turun kaikissa kymmenessä kaupunginosassa toimii liikuntapalveluvastaava. He koordinoivat noin 20-25 000 asukkaan väestövastuualueellaan liikuntapalvelujen kehittämiseksi vauvasta vaariin. Lisäksi kullakin on oma erityiskohderyhmänsä kuten lapset tai maahanmuuttajat.
Hyvinvointia seurayhteistyöllä
Liike 2000 -projektin moni hyvä idea on vahvistunut ja poikinut uusia toimintamuotoja.Esimerkiksi jokasunnuntaiset, seurojen valvomat ilmaiset Lasten liikunnan ihmemaa -toiminnat viidellä eri asuinalueella sijaitsevissa liikuntatiloissa tuovat liikuntavälineitä ja virikkeitä koko perheille."Kun salissa on vaikkapa yksi iso pomppupatja, erilaisia rakentelupalikoita ja muita liikkumaan houkuttelevia välineitä kuten palloja, niin ei siinä paljon tarvitse odotella lasten liikkeelle lähtöä", Lainio kuvaa.Power Action -toiminnassa tarjotaan nuorille viikottain yli 30 ilmaista liikuntavuoroa, jolloin voi tutustua seurojen ohjaamiin eri liikuntalajeihin. Keski-ikäisille miehille tarjotaan "Hikinen tusina" ja naisille "Leidit liikkeelle" -ryhmiä 42 euron kausihintaan. Näissä 10-15 eri lajia ja noin 25 eri ryhmää, joissa lajeja voi kokeilumielessä harrastaa.Kunta koordinoi ja seurat toteuttavat toimintaa ostopalveluperiaatteella."Seurat ovat upea kumppani. Emme koskaan pystyisi houkuttelemaan liikunnallisesti passiivisia ihmisiä liikkeelle uusien palvelujen avulla ilman seurojen kanssa tehtävää yhteistyötä." "Yhteistyö aloitettiin jo kymmenen vuotta sitten, kun siirrettiin kunnan ohjauksessa olleet hyväkuntoisten eläkeläisten kuntojumpat terveysliikunnassaan edistyksellisille SVoLi-seuroille. Näin kunnan liikunnanohjaajat saivat aikaa uusien, passiivisille ihmisille suunnattujen palvelujen kehittämiselle", Lainio kertoo.
Palvelulle portaita
Eri ikäisille ja eri kuntoisille tarjotaan liikuntapalveluketjuja, joissa voi edetä tasolta toiselle."Järjestämme esimerkiksi neuvolan viisivuotistarkastuksessa löytyneille, motorisissa taidoissaan tukea tarvitseville lapsille erityisiä liikuntaryhmiä. Jatkoksi on seurojen kanssa kehitetty jo aiemmin voimisteluryhmiä ja tänä vuonna myös yleispalloilua ja jalkapalloa", Lainio sanoo.Myös alueellisten kuntosalien uusi toimintamuoto, seurojen parista koulutetut aloittelijoiden ohjaajat, voivat toimia tällaisina linkkeinä kaupungin palveluista muiden palveluiden suuntaan."Moni iäkäs voisi viihtyä hyvin yksityisissäkin kuntokeskuksissa.""Yhteistyön virittäminen siihen suuntaan muun muassa tarpeista viestimällä onkin yksi meidän seuraavista haasteistamme, Minna Lainio sanoo.
Teksti: Arja LiinamaaVuosi 2004 on Euroopan liikuntakasvatuksen teemavuosi. Joulukuun teemana on liikunta ja sosiaalinen integraatio. Teemavuoden eurooppalaisten sivujen osoite on www.eyes-2004.info SLU:n jäsenjärjestöt saavat käyttää tekstiä lähteen mainiten: SLU, Liikunnan ja Urheilun Maailma, 18/04, Arja Liinamaa, www.slu.fi « Takaisin